ड्रोन हमले पर पाकिस्तान ने अमेरिका से जताया विरोध  
पाक ने ड्रोन हमले को लेकर अमेरिका से विरोध जताया है। उसने इसे आतंकवाद विरोधी साझा प्रयास में भड़काऊ कदम बताया।
पिछले दो साल में पाकिस्तान ने पहली बार ड्रोन हमले को लेकर अमेरिका से विरोध जताया है। उसने इसे आतंकवाद विरोधी साझा प्रयास में भड़काऊ कदम बताया।   समाचार पत्र 'द डॉन' के अनुसार आतंकवादियों को निशाना बनाकर किए जाने वाले आतंकवादी हमलों को लेकर पिछले दो साल में यह पहला मौका है जब पाकिस्तान ने अमेरिका से विरोध जताया है।  सैन्य सूत्रों ने बताया कि बुधवार को हुए ड्रोन हमलों में मरने वाले और घायल होने वाले अफगान नागरिक थे। सलमान बशीर ने अमेरिकी राजदूत कैमरन मंटर से कहा, "पाकिस्तान अंगूर अड्डा में ड्रोन हमलों की निंदा करता है। हमने कई बार कहा है कि ऐसे हमलों से कोई नतीजा नहीं निकलने वाला है। ऐसे हमले केवल आतंकवादियों के हाथ मजबूत करेंगे।" विदेश विभाग की प्रवक्ता तहमीना जंजुआ ने बताया कि मंटर को समन नहीं भेजा गया है। ड्रोन हमलों को लेकर अमेरिकी राजदूत से विरोध उस वक्त जताया गया जब वह द्विपक्षीय सम्बंधों पर चर्चा के लिए विदेश विभाग पहुंचे थे।